Λένε "Χρειάστηκε να μπεις στη φυλακή για να γίνεις ο άνθρωπος που είσαι".
Θα γίνεις ένα άτομο που θα βοηθήσει να αλλάξουν νοοτροπίες,
να αλλάξει ο κόσμος μια μέρα.
ΟΛΕΣ ΟΙ ΦΥΛΑΚΕΣ ΣΤΙΣ ΗΠΑ
ΕΧΟΥΝ ΟΔΗΓΙΕΣ ΝΑ ΠΑΡΕΧΟΥΝ ΠΡΟΓΡΑΜΜΑΤΑ ΑΝΑΜΟΡΦΩΣΗΣ ΣΤΟΥΣ ΚΡΑΤΟΥΜΕΝΟΥΣ
ΟΙ ΚΡΑΤΟΥΜΕΝΟΙ ΠΟΥ ΟΛΟΚΛΗΡΩΝΟΥΝ ΤΑ ΠΡΟΓΡΑΜΜΑΤΑ
ΕΧΟΥΝ ΤΡΙΠΛΑΣΙΕΣ ΠΙΘΑΝΟΤΗΤΕΣ ΝΑ ΑΠΟΦΥΛΑΚΙΣΤΟΥΝ ΜΕ ΑΝΑΣΤΟΛΗ
Θέλω να γίνω φάρος που δείχνει ότι η εξιλέωση είναι εφικτή.
Είναι εφικτό να επιδείξεις συμφιλίωση.
Δεν χρειάζεται να μπεις στη φυλακή και να αφεθείς να μαραζώσεις.
Μπορείς να εξελιχθείς. Δείτε εμένα. Είμαι κάποιος που το πέτυχε.
ΑΥΤΗ ΕΙΝΑΙ Η ΙΣΤΟΡΙΑ ΤΟΥ ΚΡΑΤΟΥΜΕΝΟΥ ΑΡ. Α542927
Όλοι μπορούμε να γίνουμε επικίνδυνοι, νομίζω.
Λένε ότι είσαι τέρας.
Δεν κάθομαι εδώ να λέω ότι είμαι αθώος.
Μόλις δολοφόνησα κάποιον εν ψυχρώ.
ΕΙΜΑΙ ΔΟΛΟΦΟΝΟΣ
ΕΞΙΛΕΩΣΗ
ΣΩΦΡΟΝΙΣΤΙΚΟ ΙΔΡΥΜΑ ΡΙΤΣΛΑΝΤ ΜΑΝΣΦΙΛΝΤ, ΟΧΑΪΟ
ΤΟ 2008, Ο ΤΖΑΜΕΛ ΝΤΟΝΤΕΖ ΧΑΤΣΕΡ ΦΥΛΑΚΙΣΤΗΚΕ ΓΙΑ 20 ΧΡΟΝΙΑ
ΚΑΤΟΠΙΝ ΘΑΝΑΤΗΦΟΡΟΥ ΠΥΡΟΒΟΛΙΣΜΟΥ
Ο ΙΔΙΟΣ ΠΑΝΤΑ ΙΣΧΥΡΙΖΟΤΑΝ ΟΤΙ ΗΤΑΝ ΑΤΥΧΗΜΑ
Ευχαριστώ για την υπομονή σας.
Μετρήστε ως το δέκα.
Ένας, δύο, τρία, τέσσερα,
πέντε, έξι, επτά, οκτώ, εννέα, δέκα.
Γεννήθηκα στο Κλίβελαντ του Οχάιο.
Μεγάλωσα με φτώχεια.
Ως νέος, ήμουν πάντα φιλόδοξος και δημιουργικός.
Ήθελα να ασχοληθώ με κάποιο είδος μουσικής ή ποίησης.
Αλλά ήμουν διχασμένος ανάμεσα σε δύο κόσμους,
τη δημιουργικότητά μου και την αρνητικότητα που με περιέβαλλε.
Στη γειτονιά όπου μεγάλωσα
πουλιούνταν ναρκωτικά, σκοτώνονταν άνθρωποι.
Δεν μπορούσες να πας παρακάτω στον δρόμο χωρίς να σου την πέσουν
γιατί ήσουν έξω από τη γειτονιά σου.
Πάντα υπήρχε βία.
Μας μαθαίνουν από τόσο ότι πρέπει να είσαι σκληρός.
Μην αφήνεις να σε κοροϊδεύουν. Κάνε αυτό.
Αυτός είναι ο κώδικας του δρόμου.
Η τοξική αρρενωπότητα είναι ο κανόνας. Κι εγώ το αφομοίωσα αυτό.
Άρχισα να κάνω όλα όσα έκαναν οι άλλοι στον περίγυρό μου.
Άρχισα να ρισκάρω. Προσπαθούσα να πουλάω ναρκωτικά.
Τα ναρκωτικά και το αλκοόλ κατέπνιξαν πολλά από τα όνειρά μου.
Η ΖΩΗ ΤΟΥ ΧΑΤΣΕΡ ΑΛΛΑΞΕ ΣΤΑ 17 ΟΤΑΝ ΓΝΩΡΙΣΕ ΤΗΝ ΝΤΑΝΙΕΛ ΜΠΟΥΝ
ΑΝΤΙΘΕΤΑ Μ' ΑΥΤΟΝ,
ΕΚΕΙΝΗ ΚΑΤΑΓΟΤΑΝ ΑΠΟ ΣΤΑΘΕΡΟ ΣΠΙΤΙΚΟ ΣΕ ΜΙΑ ΚΑΛΗ ΓΕΙΤΟΝΙΑ
Ως άτομο, η Ντανιέλ ήταν πολύ διαφορετική απ' ό,τι είχα συνηθίσει.
Έχω συνηθίσει κοπέλες από ένα συγκεκριμένο υπόβαθρο.
Εκείνη ήταν μια νεαρή κοπέλα από τα προάστια.
Ήταν πολύ χαρούμενη, θετική, εύθυμη, όλη την ώρα.
Πάντα.
Με κράτησε μακριά από τους δρόμους
γιατί πάντα πίστευε σε ό,τι έκανα.
Στήριζε τη δημιουργικότητά μου,
με κρατούσε προσγειωμένο, με ωθούσε να κυνηγώ τα όνειρά μου.
Με έκανε να πιστεύω ότι ήταν αληθινό.
ΛΙΓΟ ΜΕΤΑ ΤΗ ΓΝΩΡΙΜΙΑ ΜΕ ΤΗΝ ΝΤΑΝΙΕΛ, Ο ΧΑΤΣΕΡ ΓΡΑΦΤΗΚΕ ΣΕ ΤΟΠΙΚΟ ΚΟΛΕΓΙΟ
ΜΕΣΑ ΣΕ ΕΝΑΝ ΧΡΟΝΟ, ΑΡΧΙΣΑΝ ΝΑ ΣΥΓΚΑΤΟΙΚΟΥΝ
Όλα έδειχναν καλά. Δούλευα.
Πήγαινα σε νυχτερινό σχολείο για να πάρω το πτυχίο μου.
Ήμουν πραγματικά απών από τους δρόμους.
Ήμουν κυρίως με την Ντανιέλ.
ΟΤΑΝ ΚΑΙ ΟΙ ΔΥΟ ΗΤΑΝ 18 ΕΤΩΝ, Η ΝΤΑΝΙΕΛ ΕΜΕΙΝΕ ΕΓΚΥΟΣ
Δεν έχω ξαναδεί άνθρωπο να χαίρεται τόσο που θα γίνει μητέρα.
Κι εγώ χαιρόμουν.
Ήμουν σε όλα τα μαθήματα αναπνοών, σε κάθε ραντεβού προγεννητικού ελέγχου.
Ήμασταν ενθουσιασμένοι. Κάναμε πάρτι για το μωρό.
Ναι, ήταν μια υπέροχη εμπειρία.
ΤΟΝ ΑΠΡΙΛΙΟ ΤΟΥ 2005,
Η ΝΤΑΝΙΕΛ ΓΕΝΝΗΣΕ ΜΙΑ ΚΟΡΗ, ΤΗ ΣΑΪΑΝ ΧΑΤΣΕΡ
ΜΕΤΑ ΤΗ ΓΕΝΝΗΣΗ ΤΗΣ ΣΑΪΑΝ,
Ο ΧΑΤΣΕΡ ΔΥΣΚΟΛΕΥΟΤΑΝ ΟΙΚΟΝΟΜΙΚΑ ΚΑΙ ΕΠΑΝΗΛΘΕ ΣΤΗΝ ΠΩΛΗΣΗ ΝΑΡΚΩΤΙΚΩΝ
Χρειαζόμουν λεφτά.
Οπότε, άρχισα να ξαναβρίσκομαι με τους φίλους μου.
Γύρισα στους δρόμους, έκανα διάφορα, για να επανέλθω στη δράση.
Έτσι κάναμε στη γειτονιά, σαν γκάνγκστερ.
Έτσι ήταν η νοοτροπία μου τότε.
ΣΤΙΣ 5 ΜΑΪΟΥ 2005,
Ο ΧΑΤΣΕΡ ΠΕΡΑΣΕ ΤΟ ΒΡΑΔΥ ΣΠΙΤΙ ΤΟΥ ΠΙΝΟΝΤΑΣ ΚΑΙ ΚΑΝΟΝΤΑΣ ΝΑΡΚΩΤΙΚΑ ΜΕ ΦΙΛΟΥΣ
Οι φίλοι μου έφυγαν.
Οπότε, πήρα τα λεφτά μου, μέτρησα ό,τι είχα για τη μέρα.
Έψαχνα ένα συγκεκριμένο όπλο που είχα.
Δεν το έβρισκα.
Εκ των υστέρων, ξέρω ότι ήμουν μεθυσμένος, αλλά το έψαχνα και δεν το έβρισκα.
Το έψαχνα παντού.
Η Ντανιέλ είπε "Μπορεί να το πήρε κάποιος φίλος σου".
Τότε, τσαντίστηκα.
ΥΠΟ ΤΗΝ ΕΠΗΡΕΙΑ ΤΩΝ ΝΑΡΚΩΤΙΚΩΝ, Ο ΧΑΤΣΕΡ ΓΙΝΟΤΑΝ ΟΛΟ ΚΑΙ ΠΙΟ ΠΑΡΑΝΟΪΚΟΣ
Άρπαξα ένα μεγάλο όπλο.
Εκείνη μάλλον είδε ότι το σοβάρεψα.
Άρχισε να μου λέει "Χαλάρωσε, ηρέμησε, θα το βρεις".
Έλεγα "Τους κάλεσα σπίτι μου κι αυτοί πήγαν κι έκλεψαν".
Το ένα, το άλλο.
Όσο πήγαινε, φόρτωνα.
Εξοργιζόμουν. Κρατούσα το όπλο έτσι.
Τη σημάδευα και της έλεγα "Όχι, θα πάω εκεί, θα κάνω εκείνο".
Καθώς το έδειχνα, το όπλο εκπυρσοκρότησε.
Σταμάτησα για μια στιγμή.
Και μετά...
Έτρεξα κοντά της γιατί νόμιζα ότι ίσως βγήκε από τη μέση
ή ίσως απλώς παίζει για να μου δώσει ένα μάθημα.
Την άρπαξα.
Την κρατούσα αγκαλιά και έλεγα "Πάψε να παίζεις! Σήκω!"
Μετά, όμως, ένιωσα αίμα στο μπράτσο μου.
Στην αρχή, φοβόμουν να κοιτάξω.
Αλλά μετά γύρισα και κοίταξα. Είδα ότι όντως είχε πυροβοληθεί.
Η ΝΤΑΝΙΕΛ ΕΙΧΕ ΠΕΘΑΝΕΙ ΑΚΑΡΙΑΙΑ ΑΠΟ ΤΟΝ ΠΥΡΟΒΟΛΙΣΜΟ ΣΤΟ ΚΕΦΑΛΙ
Εκείνη τη στιγμή,
έπαθα σοκ.
Όταν λέω σοκ, εννοώ ότι δεν το πίστευα. Δεν...
Δεν μπορεί να είναι αληθινό. Δεν μπορεί να συμβαίνει αυτό.
Μετά από αυτό, βίωσα χίλια διαφορετικά συναισθήματα
για το τι έπρεπε να κάνω.
Σκεφτόμουν... Ένιωθα ενοχή και ντροπή.
Από σοκ έγινε πανικός.
Άκουγα ότι ερχόταν η αστυνομία.
Έβλεπα τα φώτα που αναβόσβηναν.
Οπότε, έτρεξα από την άλλη. Το έσκασα.
Ήξερα ότι δεν θα πάω μακριά, αλλά είχα πανικοβληθεί. Δεν σκεφτόμουν.
Απλώς προσπαθούσα να ξεφύγω από την κατάσταση.
Οπότε, συνέχισα να τρέχω.
ΤΗΝ ΕΠΟΜΕΝΗ, Ο ΧΑΤΣΕΡ ΣΥΝΕΛΗΦΘΗ
ΑΡΓΟΤΕΡΑ, ΤΟΥ ΑΠΑΓΓΕΛΘΗΚΕ ΚΑΤΗΓΟΡΙΑ ΓΙΑ ΤΟΝ ΦΟΝΟ ΤΗΣ ΝΤΑΝΙΕΛ
ΣΤΙΣ 22 ΦΕΒΡΟΥΑΡΙΟΥ 2008, Ο ΧΑΤΣΕΡ ΔΗΛΩΣΕ ΕΝΟΧΟΣ ΓΙΑ ΦΟΝΟ ΕΞ ΑΜΕΛΕΙΑΣ
ΚΑΙ ΚΑΤΑΔΙΚΑΣΤΗΚΕ ΣΕ 20 ΧΡΟΝΙΑ ΦΥΛΑΚΗ
Τι έγινε;
Ήταν μια βαθιά πληγή, τύψεις, μετάνοια.
Αυτό τα άλλαξε όλα.
Εκείνη τη μέρα τα έχασα όλα.
Έχασα την Ντανιέλ.
Έχασα την οικογένειά μου, τον σεβασμό μου.
Ίσως το δεχόμουν πιο εύκολα αν είχα κάνει κάτι σκόπιμα,
αλλά ήταν ατύχημα. Γιατί χάθηκε τόσο πρόωρα η ζωή της;
Ήταν ανάγκη να ευθύνομαι εγώ; Ποιο είναι το μάθημα;
ΑΠΑΓΟΡΕΥΕΤΑΙ Η ΕΙΣΟΔΟΣ
Πάντα ακούω τον κόσμο να λέει ότι όλα συμβαίνουν για κάποιον λόγο.
Πολλά στη ζωή μου άλλαξαν μετά απ' αυτό.
Έκοψα το ποτό και το κάπνισμα στη φυλακή.
Αυτό με οδήγησε στο να μπορέσω επιτέλους να γνωρίσω τον εαυτό μου
για πρώτη φορά από τα οχτώ ή εννιά μου,
όταν δεν έπαιρνα κάποιο είδος ναρκωτικού.
Αφότου απεξαρτήθηκα, κατάφερα να γίνω ο ηγέτης
που ήμουν ανέκαθεν βασικά.
Όλα όσα κάνω
αποσκοπούν στο να μη χρειαστεί να κάνουν άλλοι τα ίδια λάθη που έκανα.
Θέλω να ξέρετε ότι η εξιλέωση και η συμφιλίωση
δεν είναι κάτι που δεν γίνεται. Είναι κάτι εφικτό.
Άρχισα να διαβάζω ορισμένα βιβλία
για τη γνωστική συμπεριφορική θεραπεία και παρόμοια πράγματα.
Η ανάγνωση αυτών των βιβλίων έπεσε σε γόνιμο μυαλό.
Μου άνοιξε τα μάτια για διάφορους προβληματισμούς,
διάφορες τεχνικές επικοινωνίας.
ΣΤΗ ΦΥΛΑΚΗ, Ο ΧΑΤΣΕΡ ΕΧΕΙ ΟΛΟΚΛΗΡΩΣΕΙ ΠΟΛΛΑ ΜΑΘΗΜΑΤΑ ΑΠΟΚΑΤΑΣΤΑΤΙΚΗΣ ΔΙΚΑΙΟΣΥΝΗΣ
ΤΟ 2014, ΔΗΜΙΟΥΡΓΗΣΕ ΕΝΑ ΔΙΚΟ ΤΟΥ ΠΡΟΓΡΑΜΜΑ
ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΤΟΞΙΚΗΣ ΑΡΡΕΝΩΠΟΤΗΤΑΣ
ΤΟ ΟΝΟΜΑΣΕ "ΠΡΟΤΖΕΚΤ ΝΤΑΝΙΕΛ"
Δίδαξα δεξιότητες επικοινωνίας
και επίλυσης συγκρούσεων,
γιατί είδα ότι αυτό λείπει από πολλούς εδώ μέσα.
Η δημιουργία αυτού του προγράμματος μάλλον ήταν
αυτό που με μεταμόρφωσε πιο πολύ στην προσωπική μου πορεία.
Όταν φύγω από εδώ, θέλω να πάρω το Πρότζεκτ Ντανιέλ
και να μπορέσω να το εφαρμόσω σε ευρύτερη κλίμακα.
Οραματίζομαι να είμαι έξω και να γίνω οδηγητής σκέψεων.
ΑΠΟ ΤΟ 2016,
Ο ΧΑΤΣΕΡ ΑΓΩΝΙΖΕΤΑΙ ΓΙΑ ΠΡΟΩΡΗ ΑΠΟΦΥΛΑΚΙΣΗ
ΜΙΝΕΑΠΟΛΗ, ΜΙΝΕΣΟΤΑ
Στο σωφρονιστικό σύστημα,
οι μαύροι αποτελούν σχεδόν το 40% των φυλακισμένων,
παρά το γεγονός ότι στη Μινεσότα
αποτελούν λιγότερο από το 7% του πληθυσμού.
Στη χώρα έχει επιβληθεί μια ιδέα
ότι όσοι έχουν πιο σκούρο δέρμα είναι πιο επιρρεπείς στο έγκλημα.
Ο Τζαμέλ κακώς καταδικάστηκε σε 20 χρόνια για κάτι που ήταν ατύχημα.
Έχω δει πάρα πολλούς να ακολουθούν τον δρόμο που πήρε ο Τζαμέλ
γιατί αυτός ο δρόμος ήταν ανοιχτός και φαρδύς
και σχεδόν τους ώθησαν σ' αυτόν.
Είμαι η πάστορας Τζανέ Μπέιτς
και είμαι η διευθύντρια επικοινωνίας
ενός οργανωτικού σχήματος με βάση την πίστη και την κοινότητα
για τους απλούς πολίτες εδώ στη Μινεσότα.
Η ΤΖΑΝΕ ΜΕΓΑΛΩΣΕ ΚΟΝΤΑ ΣΤΗ ΓΕΙΤΟΝΙΑ ΤΟΥ ΧΑΤΣΕΡ ΣΤΟ ΚΛΙΒEΛΑΝΤ
ΑΝΟΙΧΤΑ 7 ΜΕΡΕΣ ΜΠΑΚΑΛΙΚΟ - ΚΡΥΑ ΜΠΙΡΑ
ΛΟΤΑΡΙΑ ΟΧΑΪΟ
Γνώρισα τον Ντόντεζ όταν ήμασταν 16 χρονών.
Τον λέω Ντόντεζ,
όπως κι οι περισσότεροι φίλοι και συγγενείς του.
Αν και φυσικά είναι ο Τζαμέλ Ντόντεζ Χάτσερ.
Πάντα είχε ένα υψηλό επίπεδο συναισθηματικής νοημοσύνης.
Νοιάζεται πραγματικά για το πώς νιώθουν οι άνθρωποι.
ΑΦΟΥ ΕΞΕΤΙΣΕ 9 ΧΡΟΝΙΑ, Ο ΧΑΤΣΕΡ ΕΓΡΑΨΕ ΣΤΗΝ ΤΖANΕ
ΑΥΤΗ ΔΕΧΤΗΚΕ ΝΑ ΤΟΝ ΣΤΗΡΙΞΕΙ ΣΤO AITHMA ΤΟΥ ΓΙΑ ΠΡΟΩΡΗ ΑΠΟΦΥΛΑΚΙΣΗ
Μόλις είχα πάρει άδεια ως πάστορας.
Σκέφτηκα ότι σίγουρα ο Θεός μού ανοίγει έτσι ένα μονοπάτι
όπου να προσφέρω ποιμενική φροντίδα σε έναν φίλο που το χρειάζεται.
Έμαθα για όλη τη δουλειά που έκανε στη φυλακή.
Χρησιμοποιεί αυτόν τον χρόνο όχι μόνο ως τιμωρία, αλλά και για προετοιμασία.
Προετοιμάζεται για να είναι ο άντρας που γίνεται σήμερα.
Η δουλειά που κάνει στη φυλακή όντως αξίζει
να αναγνωριστεί έξω από τη φυλακή.
ΠΡΙΝ ΕΞΕΤΑΣΤΕΙ ΤΟ ΑΙΤΗΜΑ ΓΙΑ ΠΡΟΩΡΗ ΑΠΟΦΥΛΑΚΙΣΗ
ΖΗΤΕΙΤΑΙ Η ΓΝΩΜΗ ΤΗΣ ΟΙΚΟΓΕΝΕΙΑΣ ΤΗΣ ΝΤΑΝΙΕΛ ΠΟΥ ΜΠΟΡΕΙ ΝΑ ΕΧΕΙ ΑΝΤΙΡΡΗΣΗ
Αυτήν τη στιγμή,
οι εισαγγελείς επικοινωνούν με την οικογένεια της Ντανιέλ.
Συζητούν μαζί τους για το τι θα σήμαινε γι' αυτούς
αν ο Ντόντεζ αποφυλακιστεί πρόωρα.
ΚΛΙΒΕΛΑΝΤ, ΟΧΑΪΟ
Μας λείπει κάθε μέρα.
Εννοείται.
Δεν περνά ούτε μέρα που να μην τη σκεφτώ.
Και πολλές φορές
οδηγώ και περνάμε από το νεκροταφείο όπου είναι.
Της στέλνουμε την αγάπη μας.
Μ' αρέσει αυτή με αυτό το χαμόγελο.
Γιατί έτσι έζησε τη ζωή της.
- Ναι. Πάντα με χαμόγελο. - Με αυτό το... Πάντα χαμογελούσε.
Ήταν σαν μαγνήτης.
Είχε ένα λαμπρό πνεύμα που προσέλκυε κάποιους ανθρώπους.
Και τον Ντόντεζ τον τράβηξε αυτό το πνεύμα.
Η δίκη του Ντόντεζ για μένα ήταν μια θολούρα.
Δεν θυμάμαι τι είπε ο ίδιος,
τι είπε οποιοσδήποτε.
Θυμάμαι μόνο τη θλίψη.
Δεν ξέρω αν πραγματικά θύμωσα ποτέ μαζί του
γιατί ένιωθα ότι την αγαπούσε πολύ για να της κάνει κακό.
ΤΡΙΑ ΧΡΟΝΙΑ ΜΕΤΑ ΤΗΝ ΚΑΤΑΔΙΚΗ ΤΟΥ, Ο ΧΑΤΣΕΡ ΑΡΧΙΣΕ ΝΑ ΓΡΑΦΕΙ ΣΤΟΥΣ ΤΖΕΝΚΙΝΣ
Ζήτησε συγχώρεση.
Έλεγε ότι ήταν ατύχημα,
ότι πραγματικά δεν είχε σκοπό
να σκοτώσει τη γυναίκα που αγαπούσε τόσο πολύ.
Είπε ότι έπρεπε να επανορθώσει.
Ήθελε να κάνει κάτι παραπάνω στη ζωή του,
για να μην είχε πεθάνει μάταια η Ντανιέλ.
ΣΤΑ ΕΠΟΜΕΝΑ ΠΕΝΤΕ ΧΡΟΝΙΑ,
Ο ΧΑΤΣΕΡ ΚΙ ΟΙ ΤΖΕΝΚΙΝΣ ΣΥΝΕΧΙΣΑΝ ΤΗΝ ΕΠΙΚΟΙΝΩΝΙΑ
ΜΕΣΩ ΕΠΙΣΤΟΛΩΝ, ΚΛΗΣΕΩΝ ΚΙ ΕΠΙΣΚΕΨΕΩΝ ΣΤΗ ΦΥΛΑΚΗ
Έλεγε ότι διαβάζει τη Βίβλο.
Έβλεπα ότι αναλογιζόταν πολύ σοβαρά
τι ήθελε να κάνει, την κατεύθυνση προς την οποία κινούνταν.
Νομίζω ότι έχει αποδείξει
ότι προσπαθεί να είναι ό,τι καλύτερο μπορεί.
ΤΟ 2020, ΟΙ ΤΖΕΝΚΙΝΣ ΕΓΡΑΨΑΝ ΕΠΙΣΤΟΛΗ
ΠΡΟΣ ΣΤΗΡΙΞΗ ΤΟΥ ΑΙΤΗΜΑΤΟΣ ΤΟΥ ΧΑΤΣΕΡ ΓΙΑ ΠΡΟΩΡΗ ΑΠΟΦΥΛΑΚΙΣΗ
Χαίρομαι για τον τρόπο που έχει εξελιχθεί.
Οι προσευχές μου εισακούστηκαν, θα έλεγα.
Ελπίζω να δω τον Ντόντεζ και τη σύζυγό του να έχουν μια ευτυχισμένη ζωή.
ΤΟ 2021, Ο ΧΑΤΣΕΡ ΠΑΝΤΡΕΥΤΗΚΕ ΤΗΝ ΠΑΣΤΟΡΑ ΤΖΑΝΕ ΜΠΕΪΤΣ
ΟΙ ΤΖΕΝΚΙΝΣ ΠΑΡΕΥΡΕΘΗΚΑΝ ΣΤΗΝ ΤΕΛΕΤΗ ΜΕΣΩ ΒΙΝΤΕΟΚΛΗΣΗΣ
Η σύζυγός του είναι μια υπέροχη γυναίκα.
Πιστεύω ότι αυτή η σχέση θα πάει πολύ καλά.
Αν υπάρχει κάτι με το οποίο μπορώ να βοηθήσω σ' αυτό, θα το κάνω ευχαρίστως.
Λοιπόν. Θέλω να πω ότι έχουμε πολύ κόσμο στην αίθουσα.
Υπάρχουν άτομα από το Οχάιο και από τη Μινεσότα.
Έχουμε κόσμο από τη Σκωτία.
Προσευχόμουν για σύντροφο για χρόνια.
Προσευχόμουν έχοντας μια τεράστια λίστα με όσα έπρεπε να είναι αυτό το άτομο.
Αυτός πληροί όλες τις προϋποθέσεις.
Δεν έβαλα στη λίστα "Μάλλον δεν θα έπρεπε να είναι στη φυλακή", αλλά...
Οι φίλοι κι οι συγγενείς μας έχουν έρθει απ' όλον τον κόσμο.
Βλέπουμε τον γάμο μου.
Σχεδόν δεν φαίνομαι,
αλλά είμαι στη γωνία και χαμογελώ.
Χαμογελούσα φαρδιά πλατιά σε όλη την τελετή.
Θα έλεγα ότι η πιο ξεχωριστή στιγμή είναι σ' αυτό το σημείο.
Είναι η ώρα που ο Ντόντεζ μού έλεγε τους όρκους του.
Είναι απίστευτα όμορφο γιατί είναι ποιητής.
Ο έρωτας της ζωής μου. Έκανες τη ζωή μου τόσο φωτεινή.
Με πήρες από τα βαθύτερα βάθη του σκότους.
Ήμουν άνθρωπος με κατασκισμένη ψυχή.
Ορίστε. Εδώ το δέσαμε κόμπο.
Θα τον τιμάς και θα τον αγαπάς για όλη τη ζωή σου;
Ναι.
Σ' αγαπώ, μωρό μου.
Κι εγώ σ' αγαπώ.
Η Τζάνετ και ο Έρνεστ Τζένκινς ήταν επίσης παρόντες.
Ήταν κάτι πανέμορφο γιατί είναι οι παππούδες της Ντανιέλ.
Είναι κάτι το απίστευτο ότι έχουμε την υποστήριξή τους.
Εκπροσωπούν κάτι που πραγματικά εύχομαι για τον κόσμο.
Ειλικρινά.
ΝΑ ΕΧΕΤΕ ΥΠΟΜΟΝΗ ΣΤΙΣ ΔΟΚΙΜΑΣΙΕΣ ΝΑ ΕΠΙΜΕΝΕΤΕ ΣΤΗΝ ΠΡΟΣΕΥΧΗ
ΠΡΟΣ ΡΩΜΑΙΟΥΣ 12:12
Έχουμε κάνει όνειρα
πώς θα είναι όταν τελικά θα μπορέσουμε να είμαστε μαζί,
να ζούμε μαζί σε ένα μέρος.
Ο Ντόντεζ ίσως βγει ακόμα και σε λίγες εβδομάδες από τώρα.
Σίγουρα θέλουμε να περάσουμε λίγο χρόνο με τη Σαϊάν,
την κόρη του Ντόντεζ και της Ντανιέλ.
Γιατί γι' αυτόν
είναι απίστευτα σημαντικό να έχει σχέση μαζί της.
Η ΚΟΡΗ ΤΟΥ ΧΑΤΣΕΡ ΚΑΙ ΤΗΣ ΝΤΑΝΙΕΛ, ΣΑΪΑΝ,
ΗΤΑΝ ΤΡΙΩΝ ΕΒΔΟΜΑΔΩΝ ΟΤΑΝ ΣΚΟΤΩΘΗΚΕ Η ΜΗΤΕΡΑ ΤΗΣ
ΜΕΓΑΛΩΣΕ ΧΩΡΙΣ ΝΑ ΞΕΡΕΙ ΠΟΙΟΙ ΕΙΝΑΙ ΟΙ ΓΟΝΕΙΣ ΤΗΣ
Όταν άκουσα το όνομα Ντανιέλ, ήμουν μικρή.
Νόμιζα ότι έχουμε κάποια συγγενική σχέση, απλώς δεν ήξερα τι.
Έμαθα ποια ήταν η Ντανιέλ για μένα όταν ήμουν 17.
Ταυτόχρονα, έμαθα και ποιος ήταν ο πατέρας μου.
- Σαϊάν, θες λίγο ψωμί; - Ναι.
Θα φρυγανίσω λίγο ψωμί. Αβγά, ψωμί και μπέικον.
- Θα τα βάλεις στο... - Φτιάξε σάντουιτς, αν θες.
Η ΣΑΪΑΝ ΑΝΑΤΡΑΦΗΚΕ ΑΠΟ ΤΗ ΜΗΤΕΡΑ ΤΗΣ ΝΤΑΝΙΕΛ, ΜΕΛΑΝΙ
ΤΗΝ ΟΠΟΙΑ ΘΕΩΡΟΥΣΕ ΒΙΟΛΟΓΙΚΗ ΤΗΣ ΜΗΤΕΡΑ
Δεν ήμουν έτοιμη να της το πω.
Ήταν το φως που επανήλθε στη ζωή μου
μετά τον θάνατο της Ντανιέλ
που με βοήθησε να συνεχίσω.
Δεν ένιωθα ότι χρειαζόταν να της το πω παρά μόνο αργότερα στη ζωή.
Ο στόχος μου ήταν κυρίως
να κανονίσω κάποια συμβουλευτική στήριξη, έτσι ώστε όταν της το πω,
να έχει κάπου να πάει για βοήθεια ή να τη βοηθήσουν άλλοι άνθρωποι.
Είχα μάθει την αλήθεια από την πλευρά του μπαμπά μου.
Έλαβα έναν σύνδεσμο.
Ήταν ένας σύνδεσμος προς την ιστοσελίδα του μπαμπά μου.
ΣΤΗΝ ΙΣΤΟΣΕΛΙΔΑ,
Η ΣΑΪΑΝ ΒΡΗΚΕ ΕΝΑ ΓΡΑΜΜΑ ΠΟΥ ΤΗΣ ΕΙΧΕ ΓΡΑΨΕΙ Ο ΠΑΤΕΡΑΣ ΤΗΣ
Έγραψε αυτό το γράμμα πριν μάθω ποιος είναι.
Λέει "Σ' αγαπώ. Και πριν, και για πάντα".
Μετά έλεγε για το ότι μια μέρα θα το βρω αυτό,
ότι ελπίζει να το βρω και να χτίσουμε έναν δεσμό.
Έπαθα σοκ, αλλά κυρίως ένιωθα μπερδεμένη γιατί είχα πολλές ερωτήσεις.
Μακάρι να είχαν μιλήσει πρώτα μαζί μου, πριν επικοινωνήσουν μαζί της.
Μου φάνηκε αρκετά εγωιστικό στα καλά καθούμενα απλώς να την πάρουν
ή να της στείλουν μήνυμα.
Αλλά θα έλεγα ότι η κατάσταση εξελίχθηκε αρκετά καλά.
Πλέον όντως έχει σχέση με τον πατέρα της.
Μπορεί να έχει μια πορεία μαζί του.
Την πρώτη φορά που μίλησα στον μπαμπά μου ήταν στο τηλέφωνο.
Είχα πολύ άγχος.
Κι αυτός είχε πολύ άγχος, νομίζω.
Το άκουγα στη φωνή του.
Ένιωσα πολύ καλά αφού μιλήσαμε για πρώτη φορά
γιατί τότε κατάλαβα
ότι πλέον θα έχω μια σχέση μαζί του.
Δεν μπορώ να ξέρω ποια ήταν η μαμά μου.
Μακάρι να μπορούσα.
Όμως, θέλω να ξέρω τουλάχιστον ποιος είναι ο πατέρας μου.
ΤΟΝ ΝΟΕΜΒΡΙΟ ΤΟΥ 2022,
Η ΣΑΪΑΝ ΕΠΙΣΚΕΦΘΗΚΕ ΤΟΝ ΠΑΤΕΡΑ ΤΗΣ ΣΤΗ ΦΥΛΑΚΗ ΓΙΑ ΠΡΩΤΗ ΦΟΡΑ
Δεν το είδα καν αυτό. Μόλις πρόσθεσε αυτές τις φωτογραφίες.
Αυτός είναι ο μπαμπάς μου.
Αυτή είμαι εγώ.
Αυτοί είναι οι προπαππούδες μου.
Πάλι ο μπαμπάς μου. Εγώ. Η Τζανέ, η σύζυγός του.
Υπέροχες μέρες, εκτός από όταν έπρεπε να φύγουμε.
Αυτό ήταν το πιο δύσκολο.
ΤΟ ΚΑΛΟΚΑΙΡΙ ΤΟΥ 2023,
Η ΣΑΪΑΝ ΚΑΙ Η ΜΕΛΑΝΙ ΕΓΡΑΨΑΝ ΣΤΗΝ ΕΙΣΑΓΓΕΛΙΑ
ΣΤΗΡΙΖΟΝΤΑΣ ΤΗΝ ΠΡΟΩΡΗ ΑΠΟΦΥΛΑΚΙΣΗ ΤΟΥ ΧΑΤΣΕΡ
- Ορίστε. - Απλώς σκέφτομαι αν θέλω αβγά.
Φτάνει... Ναι, φτάνει.
Δεν φτάνει.
Το πώς ήταν εκείνος και πώς είναι τώρα
διαφέρει στο ότι έχει εξελιχθεί πνευματικά.
Νομίζω ότι έχει προχωρήσει πολύ.
Αλλά σχετικά μ' αυτό που συνέβη στην Ντανιέλ...
Στην πραγματικότητα, δεν έχει υπάρξει μια ξεκάθαρη συζήτηση
για το τι ακριβώς συνέβη.
Γιατί δεν ξέρω τι ακριβώς συνέβη.
Η ΜΕΛΑΝΙ ΔΕΝ ΕΧΕΙ ΜΙΛΗΣΕΙ ΠΟΤΕ ΜΕ ΤΟΝ ΧΑΤΣΕΡ
ΓΙΑ ΤΑ ΣΥΜΒΑΝΤΑ ΓΥΡΩ ΑΠΟ ΤΟΝ ΘΑΝΑΤΟ ΤΗΣ ΝΤΑΝΙΕΛ
Δεν ήθελα να το ακούσω. Δεν ήμουν έτοιμη.
Θέλω η Σαϊάν να μάθει την αλήθεια από αυτόν.
Αυτό είναι κάτι που πρέπει να προέλθει από αυτόν, πιστεύω.
Να την αντιμετωπίσει.
Να αντικρίσει τη Σαϊάν και να πει "Να τι έκανα".
ΚΑΤΑ ΤΗ ΣΥΛΛΗΨΗ ΤΟΥ, Ο ΧΑΤΣΕΡ ΑΡΝΗΘΗΚΕ ΟΤΙ ΣΚΟΤΩΣΕ ΤΗΝ ΝΤΑΝΙΕΛ
ΜΕΪΠΛ ΧΑΪΤΣ, ΟΧΑΪΟ
Η Ντανιέλ πυροβολήθηκε στο πρόσωπο με καραμπίνα.
Αλλά ο Χάτσερ αρνήθηκε ότι είχε σχέση με τον θάνατό της.
Οπότε, δυσπιστώ προς οτιδήποτε κι αν έχει να πει.
Με λένε Τζεφ Κουκ.
Ήμουν επικεφαλής στην υπόθεση του Τζαμέλ Χάτσερ.
Στενοχωριόμουν που η οικογένεια τα περνούσε αυτά,
όπως στενοχωριέμαι για κάθε θύμα φόνου.
Κάποια πράγματα αποτυπώνονται στα μάτια των συγγενών.
Το ότι χρειάστηκε η οικογένειά της να τη βρει,
σου ραγίζει την καρδιά.
ΤΟ ΠΤΩΜΑ ΤΗΣ ΝΤΑΝΙΕΛ ΑΝΑΚΑΛΥΦΘΗΚΕ ΑΠΟ ΤΗ ΜΗΤΕΡΑ ΤΗΣ, ΜΕΛΑΝΙ,
18 ΩΡΕΣ ΑΦΟΥ ΤΗΝ ΕΙΧΕ ΠΥΡΟΟΒΟΛΗΣΕΙ Ο ΧΑΤΣΕΡ
Η μητέρα ενημερώθηκε από τους παππούδες
ότι κανείς δεν έβρισκε την Ντανιέλ.
Πήρε τον 11χρονο γιο της μαζί της και πήγαν στο διαμέρισμα.
Βρήκαν ξεκλείδωτη την πόρτα του διαμερίσματος και μπήκαν.
Βρήκαν την Ντανιέλ στο πάτωμα δίπλα από το κρεβάτι.
ΦΩΤΟΓΡΑΦΙΑ ΑΠΟ ΤΗ ΣΚΗΝΗ ΤΟΥ ΕΓΚΛΗΜΑΤΟΣ
Βρήκαν το μωρό στο κρεβάτι σε ένα ριλάξ.
Καθόταν εκεί επί τόσο πολλή ώρα, έκλαιγε και χτυπιόταν,
που παραλίγο θα έφευγε από το ριλάξ.
ΦΩΤΟΓΡΑΦΙΑ ΑΠΟ ΤΗ ΣΚΗΝΗ ΤΟΥ ΕΓΚΛΗΜΑΤΟΣ
Το παιδί είχε εγκαταλειφθεί για 18 ώρες.
ΑΣΤΥΝΟΜΙΚΟ ΤΜΗΜΑ ΜΕΪΠΛ ΧΑΪΤΣ
ΜΕΤΑ ΤΗ ΣΥΛΛΗΨΗ ΤΟΥ ΧΑΤΣΕΡ,
Ο ΝΤΕΤΕΚΤΙΒ ΚΟΥΚ ΤΟΝ ΑΝΕΚΡΙΝΕ ΕΠΑΝΕΙΛΗΜΜΕΝΑ
ΑΙΘΟΥΣΑ ΑΝΑΚΡΙΣΕΩΝ Α
Κάθισε εδώ.
Με λένε ντετέκτιβ Κουκ, εντάξει;
Σε φωνάζουν Ντόντεζ, έτσι;
- Ναι. - Εντάξει.
Όταν τον ανακρίναμε,
προσπάθησε να φέρει πολλά εμπόδια στην έρευνα.
Προσπάθησε να βρει ένα άλλοθι.
Είπε ότι ήταν στο σπίτι νωρίτερα το βράδυ, αλλά είχε φύγει,
και αυτή ήταν καλά όταν έφυγε.
Αρχικά είπε ότι είχε πάει στο σπίτι κάποιας φίλης,
της ΛαΤάνια Χάρπερ, κι είχε περάσει το βράδυ εκεί.
Όχι μόνο ισχυρίστηκε ότι πήγε στο σπίτι της κυρίας Χάρπερ,
αλλά κι ότι είχε συνουσία μαζί της.
Αλλά αυτό ήταν μέρος του σχεδίου να δημιουργήσει άλλοθι.
Αυτό μας έδειχνε πολλά για τον κο Χάτσερ.
Η ψυχρή, υπολογιστική φύση του να κάνει σεξ με κάποια
αφότου έχει σκοτώσει τη μάνα του παιδιού του.
ΣΤΗ ΣΥΝΕΧΕΙΑ, Η ΑΣΤΥΝΟΜΙΑ ΑΝΕΚΡΙΝΕ ΤΗ ΛΑΤΑΝΙΑ ΧΑΡΠΕΡ
Αυτή είναι η ΛαΤάνια Χάρπερ.
Ορίστε ένα αντίγραφο της δήλωσης που μας κάνατε.
Θέλω να τη διαβάσετε πριν ξεκινήσουμε.
Η ΛΑΤΑΝΙΑ ΕΠΙΒΕΒΑΙΩΣΕ ΟΤΙ ΑΥΤΗ ΚΑΙ Ο ΧΑΤΣΕΡ
ΕΙΧΑΝ ΚΟΙΜΗΘΕΙ ΜΑΖΙ ΤΗ ΝΥΧΤΑ ΤΟΥ ΦΟΝΟΥ
ΑΛΛΑ ΤΕΛΙΚΑ ΠΑΡΑΔΕΧΤΗΚΕ
ΟΤΙ Ο ΧΑΤΣΕΡ ΕΦΤΑΣΕ ΩΡΕΣ ΑΦΟΤΟΥ ΕΙΧΕ ΠΥΡΟΒΟΛΗΘΕΙ Η ΝΤΑΝΙΕΛ
Ο ισχυρισμός της αρχικά ήταν ότι αυτός έφτασε εκεί γύρω στη μία.
Μετά παραδέχτηκε ότι έφτασε εκεί στις τέσσερις το πρωί.
Από καταθέσεις μαρτύρων, θεωρούμε ότι εκείνο το βράδυ
ο κος Χάτσερ κι η Ντανιέλ τσακώθηκαν άγρια.
Αρκετοί γείτονες είχαν κάνει παράπονα για τους τσακωμούς στο διαμέρισμα.
Πιστεύουμε ότι ο καβγάς συνεχίστηκε κι άλλο
και τότε ο Τζαμέλ την πυροβόλησε.
ΠΑΡΑ ΤΑ ΕΥΡΗΜΑΤΑ ΤΟΥ ΝΤΕΤΕΚΤΙΒ ΚΟΥΚ,
Η ΕΙΣΑΓΓΕΛΙΑ ΔΕΝ ΕΚΡΙΝΕ ΟΤΙ ΟΙ ΑΠΟΔΕΙΞΕΙΣ ΑΡΚΟΥΝ ΓΙΑ ΑΓΩΓΗ ΓΙΑ ΦΟΝΟ
Ήταν απογοητευτικό όταν η εισαγγελία μάς είπε
ότι δεν είχαμε αρκετά.
Θέλαμε ο κος Χάτσερ να κατηγορηθεί για φόνο
γιατί μάθαμε ότι είχε ασκήσει σωματική βία στην Ντανιέλ κατά το παρελθόν.
Την είχε κλοτσήσει.
Την ταπείνωνε.
Της μιλούσε υποτιμητικά και την ήλεγχε.
Αυτό μας έδωσε μια αίσθηση
ότι ήταν πολύ σκληρός άνθρωπος απέναντι στη μητέρα του μωρού του
και ίσως δεν νοιαζόταν για εκείνη
τόσο όσο θέλει να πιστεύουν όλοι.
ΕΝ ΤΕΛΕΙ, ΔΥΟ ΧΡΟΝΙΑ ΜΕΤΑ ΤΗ ΔΟΛΟΦΟΝΙΑ ΤΗΣ ΝΤΑΝΙΕΛ,
Ο ΧΑΤΣΕΡ ΠΑΡΑΔΕΧΤΗΚΕ ΟΤΙ ΤΗΝ ΠΥΡΟΒΟΛΗΣΕ
ΚΑΙ ΔΗΛΩΣΕ ΕΝΟΧΟΣ ΓΙΑ ΑΝΘΡΩΠΟΚΤΟΝΙΑ ΕΞ ΑΜΕΛΕΙΑΣ
Τα τελευταία λόγια που του είπα ήταν ότι τον καταριέμαι.
Για όσα πήρε από την οικογένειά μας.
Ελπίζω πάντα να τον στοιχειώνει η εικόνα της Ντανιέλ.
Επειδή εκείνη τον αγαπούσε ολοκληρωτικά
και άνευ όρων.
Μακάρι να μην το ξαναβρεί αυτό.
ΤΙΣ ΕΒΔΟΜΑΔΕΣ ΠΡΙΝ ΤΟΝ ΘΑΝΑΤΟ ΤΗΣ, Η ΝΤΑΝΙΕΛ ΕΜΠΙΣΤΕΥΤΗΚΕ ΣΤΗ ΘΕΙΑ ΤΗΣ
ΟΤΙ ΠΡΟΒΛΗΜΑΤΙΖΟΤΑΝ ΣΧΕΤΙΚΑ ΜΕ ΤΗ ΣΧΕΣΗ ΤΗΣ ΜΕ ΤΟΝ ΧΑΤΣΕΡ
Μου τηλεφώνησε εκείνη τη μέρα,
τη μέρα που πέθανε.
Μου είπε
"Θεία, σταματάς ποτέ να ανησυχείς για το παιδί σου;"
Απάντησα "Όχι, μωρό μου, δεν σταματάς".
Ήταν μια κακοποιητική σχέση.
Και χάρηκα πολύ επειδή σκέφτηκα
"Πλέον το κατάλαβε.
Θα τον αφήσει".
Όταν έκλεισα το τηλέφωνο, ήμουν χαρούμενη.
Αλλά δεν έπρεπε να χαίρομαι.
Έπρεπε να είχα πάει εκεί.
Να την είχα πάρει από κει.
Αφού σκοτώθηκε η Ντανιέλ, εκείνος το έσκασε
και κρύφτηκε.
Άφησε ένα μωρό.
ΦΩΤΟΓΡΑΦΙΑ ΑΠΟ ΤΗ ΣΚΗΝΗ ΤΟΥ ΕΓΚΛΗΜΑΤΟΣ
Το παιδί του.
Δεν υπήρξε ανώνυμο τηλεφώνημα
στην αστυνομία, στην οικογένειά μας.
Τίποτα.
Η αδερφή μου κι ο ανιψιός μου αναγκάστηκαν να μπουν και να τη βρουν.
Το μωρό έκλαιγε. Βρήκαν την Ντανιέλ.
Γιατί;
Επειδή ήταν πολύ δειλός, ώστε να κάνει ένα ανώνυμο τηλεφώνημα;
Θέλω να γίνω φάρος
που δείχνει ότι η εξιλέωση είναι εφικτή.
Πολλά άλλαξαν στη ζωή μου.
Άρχισα να διαβάζω ορισμένα βιβλία,
για τη γνωστική συμπεριφορική θεραπεία.
κατάφερα να γίνω ο ηγέτης που ήμουν ανέκαθεν βασικά.
Μέσα από το Πρότζεκτ Ντανιέλ,
βοηθάω πραγματικά να αλλάξει η νοοτροπία του κόσμου.
Έτσι, πρέπει να το πάρω και να φανώ όσο πιο αποτελεσματικός μπορώ,
να το γιγαντώσω, γιατί όποτε το κάνω,
είναι ένας φόρος τιμής προς την Ντανιέλ.
Έτσι την κρατώ ζωντανή,
να βοηθά τον κόσμο και να είναι ένα υπόδειγμα για τους ανθρώπους.
Με βοηθά να εξελίσσομαι ως άτομο.
Δεν το πιστεύω. Δεν πιστεύω τίποτα απ' όλα αυτά.
Δεν ήξερα ότι κάνει σεμινάρια που φέρουν το όνομα της Ντανιέλ.
Μου φαίνεται ότι χρησιμοποιεί το όνομά της
για προσωπικό όφελος.
Θέλω να πιστέψω ότι όλοι μπορούν να αλλάξουν,
αλλά πιστεύω ότι έχει μορφωθεί για το πώς να χειραγωγεί το σύστημα,
προσφορά της πολιτείας.
Η γνώμη μου για την πρόωρη αποφυλάκισή του και τη στήριξη της οικογένειάς μου
είναι ότι δεν το θεωρώ εντάξει.
Πιστεύω απόλυτα ότι τους εκμεταλλεύεται
και ότι αυτό είναι κάποιου είδους χειραγώγηση.
Οι γονείς μου το θεωρούν σημαντικό για τη γιατρειά.
Αυτό είναι δικό τους θέμα.
Η αδερφή μου θα κάνει ό,τι χρειάζεται για να προστατέψει τη Σαϊάν
και να της δώσει ό,τι χρειάζεται.
ΜΕ ΤΗ ΣΤΗΡΙΞΗ ΑΠΟ ΠΟΛΛΑ ΜΕΛΗ ΤΗΣ ΟΙΚΟΓΕΝΕΙΑΣ ΤΗΣ ΝΤΑΝΙΕΛ,
Η ΠΡΟΩΡΗ ΑΠΟΦΥΛΑΚΙΣΗ ΤΟΥ ΧΑΤΣΕΡ ΒΡΙΣΚΕΤΑΙ ΤΩΡΑ ΣΤΟ ΤΕΛΙΚΟ ΣΤΑΔΙΟ
Αυτή είναι η στάση μου απέναντι στον Τζαμέλ τώρα.
Πριν από 18 χρόνια, θα τον είχα κυνηγήσει
και θα τον είχα σκοτώσει εγώ.
Αλλά το μόνο που με εμπόδισε να το κάνω
είναι τα παιδιά μου και η Σαϊάν.
Δεν μπορώ να πω στον κόσμο πώς να γιατρευτεί.
Όλοι γιατρεύονται μόνοι τους, με τον καιρό,
με τον δικό τους τρόπο.
Αλλά χρειάστηκε να φανώ ικανή να αφήσω το μίσος που είχα.
Ένιωσα ότι είναι καιρός να αφήσω
εκείνη τη στάση
επιθυμίας για εκδίκηση,
επιθυμίας να μισώ.
Πρέπει να στηρίζω τη Σαϊάν.
Επειδή ήθελε να αποκτήσει ένα πρόσωπο αυτό το άτομο
που τώρα ξέρει ότι είναι ο πατέρας της.
Έτσι, αναγκάστηκα να...
να το διαχειριστώ.
Ξέρω ότι θα υπάρχουν μυριάδες γνώμες
για την ιστορία μου.
Άλλες καλές, άλλες κακές. Όμως, στην τελική,
θα γίνω σπουδαίος πατέρας. Σπουδαίος σύζυγος.
Θα δουλεύω με το Πρότζεκτ Ντανιέλ.
Μόνο αυτό μπορώ να κάνω.
ΠΕΝΤΕ ΜΗΝΕΣ ΜΕΤΑ ΤΗΝ ΠΡΩΤΗ ΣΥΝΕΝΤΕΥΞΗ,
Η ΠΡΟΩΡΗ ΑΠΟΦΥΛΑΚΙΣΗ ΤΟΥ ΧΑΤΣΕΡ ΑΚΟΜΑ ΔΕΝ ΕΙΧΕ ΕΓΚΡΙΘΕΙ
ΟΜΩΣ, Ο ΙΔΙΟΣ ΔΕΧΘΗΚΕ ΝΑ ΑΠΑΝΤΗΣΕΙ ΣΕ ΠΕΡΑΙΤΕΡΩ ΕΡΩΤΗΣΕΙΣ
Για την αποφυλάκιση, περιμένουμε την εισαγγελία.
Είναι απογοητευτικό γιατί νιώθω ότι έχω κάνει ό,τι μπορώ
για να αποδείξω ότι είμαι έτοιμος να αποφυλακιστώ.
Από την έρευνα μάθαμε ότι ο κος Χάτσερ είχε ασκήσει σωματική βία
στην Ντανιέλ κατά το παρελθόν.
Θεωρούμε ότι εκείνο το βράδυ τσακώθηκαν άγρια
και τότε ο Τζαμέλ την πυροβόλησε.
Προσπάθησε να φέρει πολλά εμπόδια στην έρευνα.
Όχι μόνο ισχυρίστηκε ότι πήγε στο σπίτι της κυρίας Χάρπερ,
αλλά κι ότι είχε συνουσία μαζί της.
Αυτό μας έδειχνε πολλά για τον κο Χάτσερ.
Μάλιστα.
Όταν βλέπετε την κατάσταση,
δεν μοιάζει και πολύ καλή.
Σίγουρα ασκούσα λεκτική βία στην Ντανιέλ.
Ίσως να μην τη χτυπούσα ξανά και ξανά.
Αλλά αν καβγαδίζαμε, την έπιανα,
την κρατούσα κάτω στο κρεβάτι ή την ταρακουνούσα.
Όμως, να είστε βέβαιοι, ο θάνατός της ήταν ατύχημα.
Ποτέ δεν θα τη σκότωνα σκόπιμα.
Όσον αφορά τα ψέματά μου, την επομένη του θανάτου της Ντανιέλ,
ήμουν τόσο μαστουρωμένος με αγγελόσκονη που δεν θυμάμαι την πρώτη μου κατάθεση.
Όμως, εκείνη τη νύχτα, δεν θυμάμαι καθόλου να έχω κάνει σεξ με τη ΛαΤάνια.
Αν κάτι τέτοιο όντως συνέβη...
Είναι απαίσιο.
Είναι απαίσιο. Όπως είπα, ήμουν μαστουρωμένος και δεν ξέρω.
Κατόπιν εορτής, γνωρίζω ότι έκανα ένα σωρό άσχημα πράγματα.
Ότι προσπάθησα να το κρύψω.
Αλλά δεν ήθελα να μπω ισόβια ή να καταδικαστώ σε θάνατο.
Οπότε, αυτό έκρυβα. Έκρυβα την αλήθεια.
Το έκανα από φόβο.
Νοιαζόταν μόνο για τον εαυτό του.
Αφού σκοτώθηκε η Ντανιέλ,
το έσκασε
και κρύφτηκε.
Άφησε ένα μωρό.
Το παιδί του.
Δεν υπήρξε ανώνυμο τηλεφώνημα.
Τίποτα.
Η αδερφή μου κι ο ανιψιός μου αναγκάστηκαν να τη βρουν.
Η γνώμη μου για την πρόωρη αποφυλάκισή του και τη στήριξη της οικογένειάς μου
είναι ότι δεν είναι εντάξει.
Πιστεύω απόλυτα ότι τους εκμεταλλεύεται.
Πιστεύω ότι έχει μορφωθεί για το πώς να χειραγωγεί το σύστημα,
προσφορά της πολιτείας.
Καταλαβαίνω τη θέση της Μόνικα.
Εκ των υστέρων, ναι, ήμουν τελείως λάθος.
Θα μπορούσα να κάνω μια ανώνυμη κλήση.
Αλλά αυτό ήταν το τελευταίο που σκεφτόμουν.
Ήμουν 19 ετών.
Ήμουν εγωιστής.
Ήμουν εγωκεντρικός.
Πολλά απ' αυτά που έκανα
μάλλον ήταν για να σώσω το τομάρι μου, να σωθώ εγώ.
Πρέπει να αφιερώσω τη ζωή μου στο να εξιλεωθώ γι' αυτό.
Όσον αφορά το ότι τους εκμεταλλεύομαι για να αποφυλακιστώ πρόωρα...
Εγώ προσωπικά,
δεν είχα σκεφτεί καν το γεγονός...
Εδώ πρόκειται για το γεγονός ότι είμαι ένας πατέρας που αγαπά την κόρη του.
Η Μόνικα ακόμα κουβαλά μέσα της πόνο και επιφυλακτικότητα.
Δεν την κατηγορώ.
Και ναι, έχω πολλή αρνητικότητα στο παρελθόν μου,
αλλά η πορεία μου πρέπει να είναι μόνο μπροστά.
Με τη Μέλανι, την κόρη μου και την υποστήριξη των Τζένκινς,
θα κάνω όλα όσα είπα ότι θα κάνω.
Θα αποδεικνύω στον κόσμο, ξανά και ξανά, ότι είμαι αυτός που λέω.
Και ότι η μεταμόρφωσή μου είναι γνήσια.
ΑΝ ΕΣΕΙΣ Ή ΓΝΩΣΤΟ ΣΑΣ ΑΤΟΜΟ ΒΙΩΝΕΙ ΕΝΔΟΟΙΚΟΓΕΝΕΙΑΚΗ ΒΙΑ
ΒΡΕΙΤΕ ΠΟΡΟΥΣ ΣΤΟ WWW.WANNATALKABOUTIT.COM
Το πρώτο που σκέφτηκα ήταν
"Να πάρει, η ζωή θα ήταν πολύ πιο εύκολη
αν απλώς τη σκότωνα και τελείωνα μ' αυτό".
Μπορούσα να προσπαθήσω να τον σταματήσω.
Μπορούσα να ζητήσω βοήθεια.
Τον μαχαίρωσα μία και μοναδική φορά.
Ένα κλάσμα του δευτερολέπτου μπορεί να καθορίσει την υπόλοιπη ζωή σου.
Πώς λες "Συγγνώμη" που σκότωσες ένα αγαπημένο άτομο κάποιου ανθρώπου;
Ήρθε στο σπίτι μας για να σκοτώσει την οικογένειά μας.
Γαμώτο. Εδώ θα γίνει πολύ άσχημα.
Είπε "Αδερφέ, ακούω κάτι φωνές στο μυαλό μου".
Βγήκα για να σκοτώσω κάθε καριόλη που θα έπιανα στα χέρια μου.
Λυπάμαι που δεν τελείωσα όσα ξεκίνησα.
Λένε "Είσαι τέρας", αλλά κανείς δεν σκέφτεται τι μας έκανε έτσι.
Δεν μετανιώνω που είναι νεκρή ως άτομο.
Απλώς τσαντίζομαι που έκανα τη βλακεία να τη σκοτώσω εγώ.
Υποτιτλισμός: Λιουμπίνκα Δημητρόβα